Umberto Eco
Umberto Eco (Alexàndria, Piemont, 5 de genièr de 1932 – Milan, 19 de febrièr de 2016) foguèt un escrivan, istorian e filosòf italian. Èra professor ordinari de semiotica e president de l'Escòla Superiora d'Estudis Umanistas de l'Universitat de Bolonha. 

En 1971 fondèt Versus, una de las revistas italianas mai importantas de semiotica, e n'es encara director e membre del comitat scientific uèi.

En 1980 capitèt dins lo genre narratiu. Son primièr roman, Il nome della rosa, coneguèt sulpic una brava capitada, tant que ne venguèt un best-seller internacional revirat a trenta-dos lengas e foguèt adaptat al cinèma.

En 1988 publiquèt son segond roman, Il pendolo di Foucault. 

Son nombrosas sas òbras sus las teorias de la narracion e la literatura: Lector in fabula (1979), Sei passeggiate nei boschi narrativi (1994) , Sulla letteratura (2002), Dire quasi la stessa cosa (2003), sus la traduccion. A mai a collaborat durant tota sa carrièra a un bon nombre de jornals coma La Stampa, La Repubblica, Il Corriere della Sera, Il Giorno, Il Manifesto e tanben a de revistas coma  L'Espresso (que i pòrta una rubrica bisetmanièra, La bustina di Minerva), Quindici e Il Verri.

Òbras

Narrativa 

Il nome della rosa (1980)
Il pendolo di Foucault (1988)
L'isola del giorno prima (1994)
Baudolino (2000)
La misteriosa fiamma della regina Loana (2004)
A passo di gambero (2006)

Filosòf italia
Naissença en 1932
Escrivan italian
Patafisician
Lingüista italian
Teorician de la literatura
Autor de romans istorics
Semiologia
Semiotician
Decès en 2016